Pe Marius Cârpaci, 13 ani, nu l-a interesat dacă victima trăiește sau dacă are nevoie de îngrijiri medicale.

Accidentul s-a petrecut pe strada 16 Decembrie 1989 din Timișoara, după ora 19. Copilul a plecat la plimbare cu mașina Volkswagen, în viteză, fără să țină cont de semnele rutiere. Pe o trecere de pietoni a izbit în plin o tânîră de 20 de ani care traversa corect și liniștit strada. Nu i-a păsat că a lovit un am, ci a accelerat și a trecut mai departe. Martorii tragediei au sunat la 112 și în zonă a ajuns o Ambulanță.

„Poliţiştii Serviciului Rutier efectuează cercetări faţă de un minor în vârstă de 13 ani, cetăţean german, bănuit că ar fi provocat un accident pe raza municipiului Timişoara, aflându-se la volanul unui autoturism. În fapt, la data de 11 decembrie a.c., în jurul orei 19.00, minorul a condus un autoturism pe bulevardul 16 Decembrie, din Timişoara, iar la un moment dat a surprins şi accidentat un pieton care se afla angajat în traversarea carosabilului prin loc marcat şi semnalizat corespunzător, după care a părăsit locul accidentului fără încuviinţarea poliţiei. În urma accidentului, pietonul, o tânără de 20 de ani, din localitatea Călineşti, judeţul Maramureş, a suferit răni uşoare. Poliţiştii au efectuat investigaţii, iar la scurt timp după producerea accidentului au reuşit depistarea minorului, pe raza municipiului Timişoara”, transmite Biroul de Presă al Poliției Timiș.

Pe numele lui Marius Cârpaci, 13 ani, a fost deschis dosar penal, el fiind acuzat că s-a urcat la volan fără permis, dar și pentru vătămare corporală din culpă și părăsirea locului accidentului fără încuviințarea poliției.